שו"ת רשב"ץ (תשב"ץ)/חלק ג/שט
ענין שט:

ולומר היום הרת עולם בשבת וזה היום תחלת מעשיך אין הפרש בינו לשאר ימות השבת שאיזה יום מימי השבוע הוא באחד לחדש השביעי שהוא יום הדין הוא ע"כ אנו משלימין אחר זה היום תחלת מעשיך ועל המדינות בו יאמר.
ואם בא לדקדק ענין ההתחל' שיהי' בימי השבוע תחלת הבריא' א"כ לא נעשה לעולם פסח אלא יום ה' שכן כתוב זכור את היום הזה אשר יצאתם ממצרים וכמו שאין ביום הזה שבפסוק דוקא לימי השבוע שהרי כתוב בט"ו לחדש כן זה היום תחלת מעשיך לאו דווקא לימי השבוע שהרי כתוב באחד לחדש יהי' באיזה יום מימי השבוע שאין התור' מקפדת אלא על זמן החדש לא על ימי השבוע.
ומ"ת הי' בשבת ואנו לעולם אין עושין שבועות ביום שבת ועוד מה נשתנה שבת משאר ימי השבוע שאם תאמר בשאר ימי השבוע הית' הבריא' זה שבוש שששת ימי בראשית לא היו בתשרי אלא באלול בחמשה ועשרים באלול נברא העולם ובריאת אדם היתה יום הששי ואין אנו קובעין לעולם ר"ה יום ששי ומי שאינו רוצה לקיים מצות תפלה רשע הוא ופסול לעדות ואינו עולה למנין עשרה: